|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** | **Nr. GND/2024/** |
|  | **(protokols Nr. ; .p.)** |

**Par Gulbenes pilsētas centralizētās notekūdeņu savākšanas aglomerācijas robežu noteikšanu**

2023. gada 7. aprīlī stājās spēkā grozījumi Ministru kabineta 2002. gada noteikumos Nr.34 “Noteikumi par piesārņojošo vielu emisiju ūdenī” (turpmāk – MK noteikumi Nr. 34). Atbilstoši minētajiem grozījumiem, MK noteikumu Nr. 34 31.2 punktā noteikts, ka vietējā pašvaldība līdz 2024. gada 30. jūnijam un pēc tam ne retāk kā reizi septiņos gados izvērtē tās administratīvajā teritorijā esošo aglomerāciju robežas, ņemot vērā tehniskās un ekonomiskās iespējas, kā arī, iedzīvotāju blīvuma un skaita izmaiņas, centralizēto kanalizācijas sistēmu izvietojumu, jaudu un tehnisko stāvokli, decentralizēto kanalizācijas sistēmu un piesārņojošās darbības operatoru izvietojumu un radītā piesārņojuma slodzes, un, ja nepieciešams, precizē aglomerācijas robežas esošās centralizētās kanalizācijas sistēmas paplašināšanu vai jaunas centralizētās kanalizācijas sistēmas izbūvi. Savukārt MK noteikumu Nr. 34 31.3 punktā noteikts, ka vietējās pašvaldības dome pieņem lēmumu par aglomerācijas robežu noteikšanu un līdz 2025. gada 2. janvārim iesniedz Vides aizsardzības un reģionālās attīstības ministrijai (turpmāk – VARAM) lēmumu par aglomerācijas robežu noteikšanu, tā pamatojumu un kartogrāfisko materiālu ar aktuālo aglomerācijas robežu.

Saskaņā ar Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” (turpmāk – MK rīkojums Nr. 446) 1. un 2. punktu ar 2024. gada 1. jūliju ir reorganizēta Klimata un enerģētikas ministrija (turpmāk – KEM) un VARAM (no 2024. gada 1. jūlija – Viedās administrācijas un reģionālās attīstības ministrija), kā rezultātā KEM ar 2024.gada 1. jūliju pārņem no VARAM vides aizsardzības politikas jomu (izņemot dabas aizsardzības jomu). Saskaņā ar MK rīkojuma Nr. 446 4. un 5. punktu no 2024. gada 1. jūlija KEM ir VARAM tiesību, saistību, mantas, personāla resursu, tiesvedību, lietvedības un arhīva pārņēmēja attiecībā uz vides politikas jomu, un KEM ir vadošā valsts pārvaldes iestāde vides aizsardzības politikas jomā.

Attiecīgi pašvaldības domes pieņemtais lēmums par aglomerācijas robežu noteikšanu līdz 2025. gada 2. janvārim jāiesniedz KEM.

Saskaņā ar MK noteikumu Nr. 34 32.punktu punktu centralizētas kanalizācijas sistēmas ierīko visās aglomerācijās, kur cilvēku ekvivalents ir lielāks vai vienāds ar 2000. Par centralizētu kanalizācijas sistēmu ierīkošanu atbild vietējā pašvaldība.

MK noteikumu Nr.34 31.punkts noteic, ka cilvēku ekvivalentos izteikto piesārņojuma daudzumu aprēķina, pamatojoties uz maksimālo nedēļas vidējo piesārņojuma daudzumu, kas normālos laikapstākļos komunālo notekūdeņu attīrīšanas iekārtās nonāk gada laikā. Spēcīga lietus un citu netipisku apstākļu radīto slodzi šajos aprēķinos neņem vērā. Plānošanas vajadzībām cilvēku ekvivalentos izteikto piesārņojuma daudzumu var aprēķināt, pamatojoties uz iedzīvotāju un uzņēmumu skaitu, kam plānots pieslēgums, un atkarībā no tiem raksturīgā ūdens patēriņa un notekūdeņu bioķīmiskā skābekļa patēriņa vērtībām. Cilvēku ekvivalenta viena vienība ir organisko vielu piesārņojuma daudzums, kas atbilst bioķīmiskajam skābekļa patēriņam 60 g O2 dienā.

2023.gada 30.jūnijā Gulbenes novada pašvaldība ar SIA “Gulbenes Energo Serviss” (turpmāk – SIA GES) noslēdza līgumu Nr.GND/9.13/23/581 “Par sabiedrisko ūdenssaimniecības pakalpojumu sniegšanu”, tai skaitā notekūdeņu savākšanu centralizētajā kanalizācijas sistēmā no piederības robežas un novadīšanā līdz notekūdeņu attīrīšanas iekārtām; notekūdeņu attīrīšanu un novadīšanu vidē, tai skaitā virszemes ūdensobjektos; ūdensapgādes un kanalizācijas tīkla un infrastruktūras, kas izmantojama sabiedrisko ūdenssaimniecības pakalpojumu sniegšanai, uzturēšanu, apkalpošanu, atjaunošanu un rekonstrukciju Gulbenes novada administratīvajā teritorijā.

SIA GES ir veikusi šobrīd noteikto centralizētās kanalizācijas sistēmas aglomerāciju ekonomisko izvērtējamu, ko 2024.gada 26.novembrī ar vēstuli Nr.GND/4.8/24/4064-S “Par aglomerāciju robežu novērtējumu” ir iesniegusi Gulbenes novada pašvaldībai.

Izvērtējamā konstatēts, ka šobrīd Gulbenes novadā noteiktas 24 centralizētās notekūdeņu savākšanas sistēmas aglomerācijas. Balstoties uz izmaksu apkopojumu par laika periodu no 2024.gada 1.janvāra līdz 2024.gada 30.jūnijam, secināts, ka tikai 2 aglomerācijas – Gulbenes pilsētas un Lizuma ciema, darbojas ar pozitīvu finanšu rezultātu, savukārt, pārējās aglomerācijas uzņēmumam rada zaudējumus. Veicot ekonomiskos aprēķinus SIA GES secina ka, ekonomiski pamatota sadzīves kanalizācijas tīklu paplašināšana ir tikai Gulbenes pilsētas aglomerācijā. No šobrīd noteiktajām 24 aglomerācijām tikai vienā – Gulbenes pilsētas centralizēta notekūdeņu savākšanas aglomerācijā, cilvēku ekvivalents ir lielāks vai vienāds ar 2000.

Saskaņā Gulbenes novada 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§), Gulbenes pilsētas centralizētās kanalizācijas sistēmas aglomerācijā iekļautas savrupmāju, publiskās, jaukta centra un rūpniecības apbūves teritorijas.

Gulbenes pilsētas aglomerācijas teritorijā ietilpst centralizēta notekūdeņu savākšanas sistēma, kas ir izbūvēta Gulbenes pilsētā, Stradu pagasta Ceļmalu, Margu, Stāķu un Šķieneru ciematos. Apkalpotas tiek ciematu daudzdzīvokļu un individuālās mājas, kā arī atsevišķi sabiedriskie un komerciālas nozīmes objekti. Gulbenes pilsētas centralizētās aglomerācijas sistēmā izbūvēto tīklu garums ir 44,493 km ar kopējo izvadu skaitu 641 gab. un 2023.gadā aglomerācijai aprēķinātā piesārņojuma slodze bija 6672 cilvēku ekvivalenti.

Kanalizācijas sistēma sastāv no 12 kanalizācijas sūkņu stacijām. Notekūdeņu savākšanu līdz sūkņu stacijām nodrošina pašteces un spiedvadu kanalizācijas tīkli. Bioloģiskās notekūdeņu attīrīšanas iekārtas BIO ar jaudu 2 000 m3/dnn, ar kopējo darba tilpumu 3200 m3 (līdz 10714 m3/dnn jeb 625610 gadā), nodota ekspluatācijā 2001.gadā. Viss iekārtu komplekss aizņem 7.872 ha lielu platību, notekūdeņu attīrīšanas iekārtas atrodas uz zemes gabala “ASARĪŠI” (kad.nr.50900030063), Stradu pagasts. Ūdensapgādei tiek izmantoti trīs ūdensapgādes urbumi (405150 m3/gadā): 1) AA5\_Gaitnieki-1\_P600515 ;2) AA6\_Gaitnieki-1\_P600552; 3) AA7\_Gaitnieki1\_P600517.

Gulbenes pilsētas aglomerācijas centralizēta notekūdeņu savākšanas sistēmu nepieciešams turpināt pilnveidot, nodrošinot iekļautajās teritorijās pieejamību kanalizācijas pakalpojumam, lai samazinātu decentralizēto kanalizācijas sistēmu skaitu pilsētas teritorijā.

Pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 21. punktu, Ministru kabineta 2022. gada 22.janvāra noteikumu Nr. 34 “Noteikumi par piesārņojošo vielu emisiju ūdenī” 31.1, 31.3, 32.punktu, atklāti balsojot: ar balsīm "Par" - , "Pret" – , "Atturas" – , "Nepiedalās" – , Gulbenes novada pašvaldības dome NOLEMJ:

1. APSTIPRINĀT Gulbene pilsētas centralizētās notekūdeņu savākšanas aglomerācijas robežas saskaņā ar kartogrāfisko materiālu (1.pielikums);
2. Lēmumu nosūtīt Klimata un enerģētikas ministrijai;
3. Lēmums stājas spēkā 2025.gada 1.janvārī.

Gulbenes novada pašvaldības domes priekšsēdētājs A. Caunītis